b'\n_START_ARTICLE_\nNK Po\xc5\xbeega\n_START_SECTION_\nPovijest\n_START_PARAGRAPH_\nNogometni klub \xe2\x80\x9ePo\xc5\xbeega\xe2\x80\x9c najstariji je postoje\xc4\x87i gradski nogometni klub a osnovan je 10. 09. 1962. godine. Osnovali su ga predstavnici odjevnog poduze\xc4\x87a \xe2\x80\x9eSloga\xe2\x80\x9c i predstavnici drvno-industrijskog poduze\xc4\x87a \xe2\x80\x9eLipa\xe2\x80\x9c (dana\xc5\xa1nji Spin Valis). Osniva\xc4\x8dka Skup\xc5\xa1tina je po\xc4\x8dela sa radom u 17,20 sati u prostorijama Odjevnog poduze\xc4\x87a Sloga. Skup\xc5\xa1tinu je otvorio Stjepan Serti\xc4\x87 i predlo\xc5\xbeio dnevni red koji je jednoglasno usvojen. Za predsjednika je izabran Marko Unuki\xc4\x87, izabrana su i dva privremena tajnika Stjepan Grguri\xc4\x87 i Kre\xc5\xa1imir Bubak, Za blagajnika je postavljen Gojko Timarac, ekonom je bio Stjepan Kova\xc4\x8devi\xc4\x87 a prvi trener je bio Stjepan Grguri\xc4\x87. Svi prisutni \xc4\x8dlanovi Skup\xc5\xa1tine slo\xc5\xbeili su se da boja kluba bude zelena.'